Hvad skal jeg gøre, hvis min hund ikke kan finde ro?
At træne ro og afslapning med din hund er lige så vigtigt som den fysiske motion og mentale stimulering. Der kan være forskellige grunde til, at din hund ikke kan finde ro. Typisk er årsagerne mangel på socialisering og understimulation. Du kan derfor hjælpe din hund med at finde ro ved bl.a. at øge dens socialisering samt fysiske og mentale aktivering i dagligdagen. Giv den mulighed for at bruge hjernen og til at snuse til en masse forskellige ting, så den får brændt krudt af og bliver mæt af indtryk.